4. Die Reg aanvaar dat nie almal in 'n volk noodwendig hulleself wil regeer nie. Daarom kan selfbeskikking ook geëis word deur slegs 'n deel van 'n volk. Indien die reg op selfbeskikking geskend word en die onderdrukte volk of deel daarvan wil daardie reg herstel, is daar vasgestelde prosedures wat gevolg moet word – net soos met enige ander reg wat geskend kan word.
5. Belangrik om te onthou, is dat die reg op selfbeskikking kleef aan 'n volksgemeenskap – nie aan enige politieke partye, organisasies of individue binne 'n volk nie. In die eerste plek word dus vereis dat mense wat hulle op die pad terug na selfbeskikking begewe, oor 'n liggaam van verteenwoordigers beskik wat 'n mandaat van die volk ontvang het om herstel van die regsverbreking te eis. Omdat ons volk (genadiglik) nie 'n koningshuis het nie, kan daar slegs een tipe verteenwoordigende liggaam wees wat oor so 'n mandaat van ons volk sou kon beskik, en dit is 'n liggaam wat demokraties daartoe VERKIES is tydens 'n VOLKSVERKIESING. GEEN ander groep of frontorganisasie, klein of groot, KAN juridies gesproke selfbeskikking namens ons volk opeis en afdwing, sonder dat hulle van ons as gewone lede van die volk 'n mandaat (opdrag/toestemming) ontvang het om dit te doen nie. Dit is dus irrelevant hoeveel verskillende "splintergroepies" bestaan, en of hulle in 'n "front" saamwerk of nie. Slegs 'n verkose liggaam kan ons verteenwoordig in die stryd om onder vreemde, Godlose oorheersing uit te kom.
8. Enige volksgenoot wat as kieser registreer, is beklee met die bevoegdheid om 'n Volksraadkandidaat van sy of haar keuse te nomineer (nominasies vir die eerskomende verkiesing sluit op 31 Mei 2011) op die basis dat 'n genomineerde persoon slegs in individuele hoedanigheid 'n kandidaat is en, indien uiteindelik verkose, as individu verkose sal wees. Geen politieke partye, “kultuurliggame” of wat ookal sal die septer swaai in die Volksraad wat verkies gaan word nie. En soos die "Independant Electoral Commission" wat verkiesings van die ANC-regering fasiliteer, geen party of politieke rolspeler in daardie verkiesings is nie, so is die VVK se Sentrale Komitee nie kandidate nie; en werf ons nie "lede" nie; en kan ons nie op enige ander wyse bevoordeel word by die komende verkiesing nie. Die VVK is dus NIE 'n politieke organisasie nie: Dit is 'n administratiewe liggaam wat 'n verkiesing fasiliteer as eerste stap in die selfbeskikkingsherstelproses, soos voorgeskryf deur die Volkereg.
Desnieteenstaande het die ANC herhaaldelik beweer dat die grond wat ons besit, van die swartmense gesteel is . (In hierdie verband is ‘n klag van haatspraak op 21 Januarie 2016 teen die president van Suid-Afrika by die Suid-Afrikaanse Menseregtekommissie gelê, nadat hy dit in die openbaar gesê het. Die president is uitgedaag om sy bewering te bewys en te verklaar waarom hy die opgetekende geskiedenis van landbesetting ignoreer of verwerp. Die Kommissie het egter die klag in die sand laat verloop en seker gemaak dat daar tot op hede niks van gekom het nie).